แก้คิวยาว
ธนาคารกสิกรไทยประสบความสำเร็จในการสร้างภาพลักษณ์เพื่อรายย่อย กลายเป็นธนาคารยอดฮิตที่มีลูกค้ารายย่อยมาใช้บริการที่สาขามากที่สุด โดยเฉพาะสาขาในห้างสรรพสินค้าเต็มยาวเหยียดไปหมด ไม่ว่าจะคิวที่เคาน์เตอร์ หรือคิวที่ตู้ให้บริการทางอิเล็กทรอนิกส์ ทั้งเอทีเอ็ม ฝากเงิน โอนเงิน อัพเดทสมุดบัญชี
23 ต.ค. 2558

ธนาคารกสิกรไทยประสบความสำเร็จในการสร้างภาพลักษณ์เพื่อรายย่อย กลายเป็นธนาคารยอดฮิตที่มีลูกค้ารายย่อยมาใช้บริการที่สาขามากที่สุด โดยเฉพาะสาขาในห้างสรรพสินค้าเต็มยาวเหยียดไปหมด ไม่ว่าจะคิวที่เคาน์เตอร์ หรือคิวที่ตู้ให้บริการทางอิเล็กทรอนิกส์ ทั้งเอทีเอ็ม ฝากเงิน โอนเงิน อัพเดทสมุดบัญชี
เมื่อมีลูกค้ามาใช้บริการมากปัญหาก็มาก ไม่ว่าจะเป็นการรอคิวนาน ทำให้ลูกค้าหงุดหงิด จนทำให้มีการดราม่า เขียนก่นด่าธนาคารตามโซเชียลมีเดียทั่วไปหมด
ปัญหาคิวยาวนี้ทำให้ผู้บริหารธนาคารกลุ้มใจ พยายามหาทางแก้ไขว่าจะทำยังไงดีให้คิวสั้นลง
การแก้ปัญหาก็มีทั้งปรับปรุงระบบเครื่องอิเล็กทรอนิกส์ของแบงก์ให้เร็วขึ้น จัดพนักงานกดบัตรคิวและแนะนำบริการ คอยดูแลลูกค้าก็แล้ว ทำหลายๆ อย่างก็แล้ว แต่ลูกค้าก็ยังเยอะและรอนาน
หันไปดูธนาคารอื่นกลับเงียบ ลูกค้ามีคิวรอนานพอสังเขป 
ว่าแล้วผู้บริหารแบงก์กสิกรไทยก็ต้องไปหาทางแก้ไขปัญหาคิวยาวกันต่อไป